2-जी मामले में आरोपी बाचा का पोस्टमार्टम आज  
सादिक के घरवालों को कहना है कि उसने फांसी लगाकर आत्महत्या की लेकिन विपक्षी पार्टियां इसे संदिग्ध बताते हुए जांच की मांग कर रही हैं।
पूर्व दूरसंचार मंत्री ए राजा के करीबी सहयोगी सादिक बाचा की बुधवार को संदिग्ध हालत में मौत हो गई है।  बृहस्पतिवार को बाचा के शव का पोस्टमार्टम किया जाएगा। सादिक के घरवालों को कहना है कि उसने फांसी लगाकर आत्महत्या की है लेकिन दिल्ली में विपक्षी पार्टियां इसे संदिग्ध बताते हुए जांच की मांग कर रही हैं।  सादिक 2-जी स्पेक्ट्रम घोटाले में आरोपी था। सादिक बाचा 600 करोड़ की कंपनी ग्रीनहाउस प्रमोटर्स का डायरेक्टर था। बताया जा रहा है कि इस कंपनी में राजा के भाई का निवेश था और राजा की पत्नी कंपनी की कानूनी सलाहकार थी। पिछले साल सादिक के ठिकाने पर सीबीआई और ईडी ने छापे मारे थे और उससे पूछताछ भी की गई थी।